מלקולם-ג'מאל וורנר

מלקולם-ג'מאל וורנר (באנגלית: Malcolm-Jamal Warner; 18 באוגוסט 1970 – 20 ביולי 2025) היה שחקן ומוזיקאי אמריקאי, שהתפרסם בתור ילד מתפקידו בתור תאודור "תיאו" הקסטבל (אנ') בסיטקום "משפחת קוסבי" (1984–1992) של רשת NBC, שזיכה אותו במועמדות לפרס אמי לבידור בפריים טיים לשחקן משנה בסדרת קומדיה (אנ') לשנת 1986. נודע גם בתפקידיו כמלקולם מקג'י בסיטקום "מלקולם ואדי" (אנ') (1996–2000) של UPN, ובתור ד"ר אלכס ריד בסיטקום "Reed Between the Lines (2011, 2015).

בשנת 2015, הוא קיבל את פרס גראמי לביצוע ה-R&B העממי הטוב ביותר עבור השיר "Jesus Children" לצד המוזיקאי רוברט גלספר (אנ') והזמרת לאלה הת'אוואי (אנ'). מאוחר יותר הוא הופיע בתור אל קאולינגס (אנ') במיני-סדרה "אמריקה נגד או. ג'יי. סימפסון: סיפור פשע אמריקאי" (2016). וורנר גילם גם את ד"ר איי ג'יי אוסטין בדרמה הרפואית של Fox "המתמחה" (2018–2023).

 ביוגרפיה 
וורנר נולד בג'רזי סיטי, ניו ג'רזי ונקרא על שמם של מלקולם אקס ופסנתרן הג'אז אחמד ג'מאל. הוא גודל על ידי אימו, פמלה, ששימשה גם כמנהלת אישית שלו.

בגיל תשע, הוא החל לגלות עניין במשחק שהוביל להרשמה לבתי ספר למשחק. הקריירה שלו כשחקן-ילד הובילה אותו מאוחר יותר לסיים תיכון בבית הספר המקצועי לילדים בניו יורק.

כשהיה בן 12 הופיע לראשונה על מרקעי הטלוויזיה, בתפקיד אורח בסדרה "מאט יוסטון". בהמשך גילם מספר תפקידי אורח נוספים, בהם בסדרה "תהילה".

בשנת 1984 לוהק לסיטקום "משפחת קוסבי", בה גילם את דמותו של בנו של ד"ר קליף הקסטבל (ביל קוסבי), תיאו. וורנר גילם את התפקיד לאורך כל שמונה העונות בה שודרה הסדרה. בשנת 1986 היה מועמד לפרס אמי בקטגוריית שחקן המשנה הטוב ביותר בסדרה קומית.

לאחר ירידת הסדרה ב-1992 גילם תפקידים שונים בקולנוע ובטלוויזיה, הבולטים שבהם בסדרות "מלקולם ואדי" (לצדו של אדי גריפין, 2000-1996) ו"ג'רמיה", (2004-2002). כן דיבב את דמות המפיק בסדרת הטלוויזיה "אוטובוס הקסמים" (1997-1994).

בשנת 1998 גילם את סטיבן בסרט הדרמה העצמאי "Restaurant" בכיכובו של אדריאן ברודי.

משנת 2004 עד שנת 2005 כיכב בסיטקום של רשת CBS, "תשתקו ותקשיבו" (אנ') בכיכובו של ג'ייסון אלכסנדר, שם גילם וורנר את ברני ווידמר, שחקן NFL לשעבר ומנחה תוכנית ספורט בהווה.

בשנת 2008 כיכב בסרט ההרפתקאות "המירוץ לזהב" בתפקיד: קורדייל.

בשנת 2016 גילם את שחקן הפוטבול לשעבר אל קאולינגס (אנ') בסדרה "אמריקה נגד או. ג'יי. סימפסון: סיפור פשע אמריקאי" הסובבת את פרשת משפט הרצח של או. ג'יי. סימפסון וזו מהווה את העונה הראשונה של סדרת הטלוויזיה מבית FX "סיפור פשע אמריקאי".

בשנת 2017 גילם את מאט ווקר לצדה של קירה סדג'וויק בסדרת הפשע והמסתורין "עשרה ימים בוואלי" (אנ') של רשת ABC.

בשנת 2018 החל לשחק בעונה השנייה בסדרת הטלוויזיה "המתמחה" בתפקיד קבוע את איי.ג'יי אוסטין, מנתח לב מוערך בבית החולים.

 קריירה מוזיקלית 
בתחילת שנות האלפיים, פתח וורנר גם בקריירה מוזיקלית. הוא שימש כסולן של הרכב הג'אז-פאנק "Miles Long", שהקליט בשנת 2003 את האלבום "The Miles Long Mixtape" וב-2007 את "Love & Other Social Issues". ב-2015 יצא אלבומם השלישי "Selfless" אשר הביא להם חשיפה משמעותית כאשר זכו בפרס גראמי לביצוע ה-R&B העממי הטוב ביותר. ב-2022 יצא אלבומם "Hiding In Plain View".

 חיים אישיים 
לוורנר הייתה מערכת יחסים עם השחקנית מישל דוריס תומאס, שגילמה את חברתו ג'סטין פיליפס ב"קוסבי", עד 1994 והיה ליד מיטתה כשנפטרה ממחלת הסרטן ב-1998.

משנת 1997 עד 2005, הוא היה במערכת יחסים עם השחקנית קארן מלינה וייט. וורנר גם יצא עם השחקנית רג'ינה קינג משנת 2011 עד מרץ 2013.

ב-20 ביולי 2025 טבע למוות במהלך חופשה משפחתית בקוסטה ריקה.

היה נשוי ואב לבת, ולא חשף את שמן של אשתו ובתו בפומבי מחשש לחדירה לפרטיות.

 פילמוגרפיה 
 קולנוע 
+שנהסרטתפקידהערות1990This Old Manסרט קצר
במאי ומפיק1994צניחה חופשית (אנ')טרי נאסיפ1998A Fare to Rememberווינטר ואלןRestaurantסטיבן2006The Listרנדי2008המרוץ לזהב (אנ')קורדל2011King of the Undergroundמלקולם2017Shotג'ונסTBAChristmas Kennelשון

 טלוויזיה 
+שנהסדרהתפקידהערות1982Matt Houstonג'וני רנדולףפרק: "Stop the Presses"1983תהילהלוקאס בוידפרק: "Ending on a High Note"1984–1992משפחת קוסביתאודור "תיאו" הקסטבל (אנ')תפקיד ראשי (8 עונות); 197 פרקים
גם ביים חמישה פרקים (1990–1992)מועמד פרס אמי לבידור בפריים טיים לשחקן משנה בסדרת קומדיה (אנ') (1986)1986ABC Afterschool Specialצ'רלי קרטיספרק: "A Desperate Exit"1987The Father Clements Storyג'ואיסרט טלוויזיה של NBC1988–1989עולם אחרתאודור "תיאו" הקסטבל (אנ')2 פרקים1989Mother's Dayקולן סטורג'ססרט טלוויזיה של Family Channel (אנ')Tour of Dutyבן סוויטפרק: "The Volunteer"1990The Earth Day Specialתאודור "תיאו" הקסטבל (אנ')ספיישל טלוויזיוני של ABC1990–1991הנסיך המדליק מבל איירעצמו / אריק סנדרס2 פרקים
גם במאי הפרק: "Vying for Attention" (1992)1991HBO Storybook Musicalsספינרדיבוב; פרק: "Spider Junior High"1992–1993Here and Nowאלכסנדר "איי.ג'יי" ג'יימס13 פרקים1994–1997אוטובוס הקסמיםהמפיקדיבוב; 41 פרקים1995מגע של מלאכיםזאקפרק: "There But for the Grace of God"Tysonרורי האלוויסרט טלוויזיה של HBOThe Tuskegee Airmenלירוי קופי1996קינן וקל ביים שני פרקים1996–2000מלקולם ואדי (אנ')מלקולם מקג'יתפקיד ראשי (4 עונות); 89 פרקים
גם ביים (17 פרקים; 1997–2000)גם מפיק (44 פרקים; 1998–2000)1997Moloneyפרנק פרסטוןפרק: "The Ripple Effect"1999גולשים בזמןאר ג'ייפרק: "My Brother's Keeper"2001Legend of the Candy Caneראסטידיבוב; סרט טלוויזיה2002Static Shockלסטר ביגסדיבוב; פרק: "Duped"2002–2004ג'רמיה (אנ')קורדי מאלויתפקיד ראשי (2 עונות); 34 פרקים2004Stripperellaשודדדיבוב; פרק: "The Bridesmaid"2004–2005תשתקו ותקשיבו (אנ')ברני ווידמרתפקיד ראשי; 22 פרקים2006דקסטרעורך הדין של ריטהפרק: "Seeing Red"2008הגומל (אנ')ג'ייסון אנדרספרק: "Lie with Me"2009הות'ורן (אנ')פרדפרק: "Healing Time"Sherriקווין רובינסון8 פרקים2010סוכן מיוחד אוסואבא של בריידןדיבוב; פרק: "The Living Holiday Lights"2011–2012קומיוניטיאנדרה בנט4 פרקים2011, 2015Reed Between the Linesד"ר אלכס רידתפקיד ראשי (2 עונות); 29 פרקים
גם במאי (2 פרקים)גם מפיק (27 פרקים; 2011, 2015)2013Friends in Therapyטאקוון ג'ונססדרת רשת; פרק: "Extra Bacon"2013–2014Key & Peeleארתור וושינגטון / אבא #32 פרקים2013–2016המפענחת: פשעים חמוריםלוטננט צ'אק קופר15 פרקים2014מייקלראסלפרק: "Party"ילדי האנרכיהסטיקי3 פרקים2014–2015אימה אמריקאית: פריק שואואנגוס טי. ג'פרסון2015Megachurch Murderהמילטון ספירססרט טלוויזיה של Lifetime2016אמריקה נגד או. ג'יי. סימפסון: סיפור פשע אמריקאיאל קאולינגס (אנ')4 פרקיםיורגן קלביפרק: "Holacracy"2016–2017Suitsג'וליוס רואו6 פרקים2017נשק קטלני (אנ')דייוויד רידפרק: "Lawmen"Detroitersסבסטיאןפרק: "Hog Riders"עשרה ימים בוואלי (אנ')מאט ווקרתפקיד ראשי; 10 פרקיםמפורסם כמו לבן (אנ')נלסון יאנג בלאדפרק: "Scandal"2017–2018Girlfriends' Guide to Divorceדארל6 פרקים2017–2019סניקי פיט (אנ')ג'יימס באגוול6 פרקים2018–2023המתמחהד"ר איי.ג'יי אוסטיןתפקיד חוזר (עונה 1)
תפקיד ראשי (עונות 6-2); 96 פרקיםגם במאי הפרק: "The Chimera" (2022)2020גורים וחבריםפלוידדיבוב; פרק: "Pups in the Apple/Won't you be my Puppy"2021צוות תרנגוללוטננט סקראפידיבוב; 2 פרקים2023נאשמים (אנ')קנדל גומיליוןפרק: "Kendall's Story"שנות הקסם (אנ')מלווין וויליאמספרק: "Happy Birthday, Clisby"לא רציונלי (אנ')דסטין אטוודפרק: "Point and Shoot"בוגרת-כזהאביו של דאגפרק: "Hard Times"2024מוקד 911אמיר קייסי4 פרקים2025Alert: Missing Persons Unitהמפקח הראשי ביל יוסטון3 פרקים

 קישורים חיצוניים 





הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:מוזיקאים אמריקאים
קטגוריה:במאי טלוויזיה אמריקאים
קטגוריה:זוכי פרס גראמי
קטגוריה:הרוגי טביעה
קטגוריה:אמריקאים שנולדו ב-1970
קטגוריה:אמריקאים שנפטרו ב-2025